इतना बडा छल? बिचारी यूं ही बेकार में ही पिसती रही ? जिस बेटे के लिए खुद को तिल­तिल मारा, उसे तो कुछ भी नहीं मिल पाया­­– कभी किसी अच्छे स्कूल में नहीं भेजा गया उसे… क्यों रो रही हूं मैं? वैसे भी तो कनक की जर्जर जिन्दगी, बस एक-­के-­बाद-­एक, व्यर्थ की दुर्घटनाओं और यातनाओं से घुनी और रिसी हुई ही थी। आजतो उसके मोक्ष का दिन है। मां के अपने जन्म दिन के लिए भेजे कपडे मैने निकाल लिए और बृहस्पतिवार के लिए संभालकर थैले में रख दिए।